L 98/6
LV
Eiropas Savienības Oficiālais Vēstnesis
11.4.2023.
LĒMUMI POLITIKAS UN DROŠĪBAS KOMITEJAS LĒMUMS (KĀDP) 2023/743 (2023. gada 4. aprīlis), ar ko ieceļ Eiropas Savienības militārās operācijas Vidusjūras reģionā (EUNAVFOR MED IRINI) ES spēku komandieri un atceļ Lēmumu (KĀDP) 2022/1681 (EUNAVFOR MED IRINI/1/2023)
POLITIKAS UN DROŠĪBAS KOMITEJA,
ņemot vērā Līgumu par Eiropas Savienību un jo īpaši tā 38. pantu, ņemot vērā Padomes Lēmumu (KĀDP) 2020/472 (2020. gada 31. marts) par Eiropas Savienības militāro operāciju Vidusjūras reģionā (EUNAVFOR MED IRINI) (1) un jo īpaši tā 8. panta 2. punktu, tā kā: (1)
Padome 2020. gada 31. martā pieņēma Lēmumu (KĀDP) 2020/472, ar ko izveidoja un sāka Eiropas Savienības militāro operāciju Vidusjūras reģionā (EUNAVFOR MED IRINI).
(2)
Ievērojot Lēmumu (KĀDP) 2020/472, Padome pilnvaroja Politikas un drošības komiteju (PDK) pieņemt lēmumus par EUNAVFOR MED IRINI ES spēku komandiera iecelšanu.
(3)
PDK 2022. gada 27. septembrī pieņēma Lēmumu (KĀDP) 2022/1681 (2), ar ko kontradmirāli Stylianos DIMOPOULOS no 2022. gada 1. oktobra iecēla par EUNAVFOR MED IRINI ES spēku komandieri.
(4)
Itālijas militārās iestādes 2023. gada 24. februārī ierosināja par EUNAVFOR MED IRINI ES spēku komandieri no 2023. gada 1. aprīļa iecelt kontradmirāli (jūras spēki) Valentino RINALDI, nomainot kontradmirāli Stylianos DIMOPOULOS.
ES operācijas komandieris atbalstīja minēto ierosināto iecelšanu.
(5)
ES Militārā komiteja 2023. gada 3. martā šo Itālijas militāro iestāžu ieteikumu atbalstīja.
(6)
Būtu jāpieņem lēmums par kontradmirāļa Valentino RINALDI iecelšanu.
(7)
Lēmums (KĀDP) 2022/1681 būtu jāatceļ,
IR PIEŅĒMUSI ŠO LĒMUMU.
1. pants Ar šo kontradmirālis Valentino RINALDI tiek iecelts par Eiropas Savienības militārās operācijas Vidusjūras reģionā (EUNAVFOR MED IRINI) ES spēku komandieri.
2. pants Lēmums (KĀDP) 2022/1681 (EUNAVFOR MED IRINI/4/2022) ar šo tiek atcelts.
(1) OV L 101, 1.4.2020., 4. lpp. (2) Politikas un drošības komitejas Lēmums (KĀDP) 2022/1681 (2022. gada 27. septembris), ar ko ieceļ Eiropas Savienības militārās operācijas Vidusjūras reģionā (EUNAVFOR MED IRINI) ES spēku komandieri un atceļ Lēmumu (KĀDP) 2022/513 (EUNAVFOR MED IRINI/4/2022) (OV L 252, 30.9.2022., 74. lpp.).